વડોદરા, પાદરા અને નંદેસરીમાં આવેલા મોટા અને મધ્યમ કદના ૩૦૦થી વધુ ઉદ્યોગોમાંથી નીકળતા અત્યંત ખતરનાક અને ઝેરી કેમિકલ યુક્ત પાણીને નિમય મુજબ શુધ્ધ કર્યા વગર જ મહિસાગર નદીમાં છોડવામાં આવી રહ્યું હોવાના ગંભીર આક્ષેપો બાદ ગુજરાત પોલ્યુશન કન્ટ્રોલ બોર્ડે (જીપીસીબી) દ્વારા પાણીને શુધ્ધ કરવાની જવાબદારી જેમના પર છે તે વડોદરા એન્વાયરો ચેનલ લિમિટેડ (વીઇસીએલ)ને આપેલી ક્લોઝર નોટિસ સામે શુક્રવારે હાઇકોર્ટે સ્ટે આપવાની મનાઇ કરી દેતા વડોદરાના ઉદ્યોગ પર કટોકટીની સ્થિતિ ઉભી થઇ છે અને આ ૩૦૦ ઉદ્યોગોને બંધ કરી દેવા પડે તેવી પરિસ્થિતિનું નિર્માણ થયુ છે. તા. ૧૧ જાન્યુઆરીએ હાઇકોર્ટમાં આ મામલે સુનવણી હતી અને વડોદરા એન્વાયરો ચેનલ લિમિટેડ દ્વારા જીપીસીબીની ક્લોઝર નોટિસ સામે સ્ટે માગવામાં આવ્યો હતો.